**План на часот**

Лекции 1.2.3 (Процедурални одредби од Конвенцијата од Будимпешта)

|  |  |  |
| --- | --- | --- |
| Лекции 1.2.3 (Процедурални правила) | | Траење: 150 минути |
| **Потребни ресурси:**   * Персонален компјутер/лаптоп со инсталирани верзии на софтвер компатибилни со подготвените материјали * Проектор и платно за проектирање * Интернет-пристап (ако е достапен) * Блокови и пенкала за пишување за учесниците | | |
| **Цел на сесијата:**  Општата цел на оваа сесија е да им овозможи на учесниците сеопфатно разбирање на процедуралните овластувања кои ссе однесуваат на компјутерскиот криминал и на електронските докази, како што е предвидено со Конвенција од Будимпешта. | | |
| **Потесни цели:**  На крајот на оваа сесија учесниците ќе бидат во можност да ги:   * Објаснат процедуралните одредби на Конвенцијата од Будимпешта * Објаснат важноста на условите и на заштитните механизми и начинот на кој тие може да се утврдат | | |
| **Насоки за инструкторите**  Оваа сесија е подготвена да им овозможи на учесниците сеопфатно разбирање на процедуралните овластувања кои се однесуваат на компјутерскиот криминал и на електронските докази. Сесијата е поделена на три дела, покрај воведот и заклучокот. Првиот дел од сесијата се бави со процедуралните овластувања според Конвенцијата од Будимпешта за компјутерски криминал. Овие слајдови даваат текст на секое процедурално овластување во Поглавјето 2, Дел 2 од Конвенцијата од Будимпешта за компјутерски криминал, како и детални слајдови кои го објаснуваат секој елемент во секој член. Вториот дел од сесијата ги опфаќа условите и заштитните механизми поврзани со процедуралните овластувања. | | |
| **Содржина на часот** | | |
| **Броеви на слајдови** | **Содржина** | |
| 1 до 4 | Првите слајдови ја прикажуваат структурата и целите на оваа сесија. На учесниците ќе им биде дадена можност да постават прелиминарни прашања што можеби ги имаат во врска со структурата и целите на сесијата. | |
| 5 до 124 | Овие слајдови ги опфаќаат процедуралните законски одредби од Поглавјето II,, Дел 2 од Конвенцијата од Будимпешта. Инструкторот мора прво да ги запознае учесниците со основните дефиниции како што се „компјутерски податоци“, „содржински податоци “, „податоци за сообраќајот“ и „провајдер на услуги“ како се користат во Конвенцијата од Будимпешта. По ова, од инструкторот се бара да го покрие текстот со детални објаснувања на следните процедурални овластувања според Конвенцијата од Будимпешта:  а. Експедитивно зачувување на складираните компјутерски податоци (член 16)  б. Експедитивно зачувување и делумно обелоденување на складираните податоци за пренос (член 17)  в. Налог за доставување податоци (член 18)  г. Пребарување и заплена на складираните (член 19);  д. Собирање податоци од сообраќајот во реално време (член 20)  ѓ. Пресретнување содржински податоци (член 22)  На учесниците мора детално да им се објаснат важните елементи на овие членови на процедуралното право на Конвенцијата од Будимпешта. Важните елементи од секој член се поедино обележани во текстот со црвена боја и по секој поединечно потцртан елемент следат слајдови со објаснувања за претходниот елемент. Инструкторот може да избере да не ги користи овие детални не-суштински слајдови; но важно е секое процедурално овластување да биде објаснето со доволно детали. | |
| 125 до 139 | Овој дел ги разгледува условите и заштотните механизми уредени со Конвенцијата од Будимпешта, и ги објаснува елементите од членот 15. Овој дел исто така ги опфаќа и правата кои се гарантирани со Европската конвенција за човекови права и со Меѓународниот пакт за граѓански и политички права.  Важно е овие слајдови да бидат предадени на начин кој ги истакнува практичните размислувања што учесниците треба да ги земат предвид кога ги остваруваат процедуралните овластувања или кога се занимаваат со остварувањето на процедуралните овластувања. На пример, учесниците треба да станат свесни за различните права кои можат да бидат погодени во постапките за компјутерскиот криминал, и како таквите права можат да бидат заштитени. | |
| 140 до 142 | Инструкторот треба да даде рекапитулар на целите на сесијата заедно со учесниците и да им даде можност да постават прашања кои се однесуваат на материјалот опфатен во овој модул. | |
| **Практични вежби**  За оваа лекција не се предвидени практични вежби. | | |
| **Оцена/Проверка на знаење**  Никакво формално оценување не е подготвено за оваа сесија. Инструкторот се поттикнува да го провери знаењето и разбирањето со поставување релевантни прашања низ целата сесија. | | |