**План на часот**

Лекција 1.2.2 (Одредби од материјалното право во членови на Конвенцијата од Будимпешта)

|  |  |  |
| --- | --- | --- |
| Лекција 1.2.2 (Одредби од материјалното право во членови на Конвенцијата од Будимпешта) | | Траење: 120 минути |
| **Потребни ресурси:**   * Персонален компјутер/лаптоп со инсталирани верзии на софтвер компатибилни со подготвените материјали * Проектор и платно за проектирање * Интернет-пристап (ако е достапно) * Хартија и пенкала за пишување за учесниците | | |
| **Цел на сесијата:**  Општа цел на оваа сесија е да им овозможи на учесниците севкупно разбирање на материјалното право што се однесува на компјутерскиот криминал, вклучително и кривични дела против доверливоста, интегритетот и достапноста на компјутерските податоци и системи, кривични дела поврзани со компјутери, кривични дела поврзани со содржини и кривични дела поврзани со кршење на авторските и на сродните права. | | |
| **Потесни цели:**  На крајот на оваа сесија учесниците ќе бидат во можност да:   * Ги објаснат одредбите од материјалното кривично право и да ги идентификуваат клучните фактори што се користат за опишување на кривичните дела врз основа на Конвенцијата од Будимпешта. * Ги анализираат потребите и предностите на хармонизацијата на домашното законодавство со меѓународните инструменти, особено со Конвенцијата од Будимпешта. | | |
| **Насоки за инструкторот**  Оваа сесија е подготвена за да им овозможи на учесниците сеопфатно разбирање на материјалните одредби што се однесуваат на компјутерскиот криминал. Сесијата е поделена на три дела, покрај воведот и заклучокот. Првиот дел од сесијата се занимава со материјални кривични дела од Конвенцијата од Будимпешта за компјутерски криминал. На овие слајдови е даден текстот на секоја повреда што е наведена во Поглавје 2, Дел 1 од Конвенцијата од Будимпешта за компјутерски криминал, како и детални слајдови што го објаснуваат секој елемент од секој член. Вториот дел од сесијата ги опфаќа материјалните кривични дела според домашното законодавство. И на крајот, третиот дел содржи студии на случај што се однесуваат на материјалот што е опфатен во сесијата. | | |
| **Содржина на часот** | | |
| **Броеви на слајдови** | **Содржина** | |
| од 1 до 3 | Првите слајдови ги прикажуваат структурата и целите на оваа сесија. На учесниците ќе им биде дадена можност да постават прелиминарни прашања што можеби ги имаат во врска со структурата и со целите на сесијата. | |
| од 4 до 115 | Овој дел ги опфаќа материјалните кривични дела што се наведени во Поглавје 2, Дел 1 од Конвенцијата од Будимпешта. Во овој дел слајдовите се поделени на четири потдела:  1. Кривични дела против доверливоста, интегритетот и достапноста на компјутерските податоци и системи  а. Недозволен пристап (член 2)  б. Недозволено пресретнување (член 3)  в. Попречување на податоци (член 4)  г. Попречување на системот (член 5)  д. Злоупотреба на уреди (член 6)  2. Кривични дела поврзани со компјутери  а. Фалсификување поврзано со компјутери (член 7)  б. Измама поврзана со компјутери (член 8)  3. Кривични дела поврзани со содржина  а. Кривични дела поврзани со детска порнографија (член 9)  4. Кривични дела што се однесуваат на кршење на авторските и на сродните права  а. Кривични дела што се однесуваат на кршење на авторските и на сродните права (член 10)  На учесниците мора детално да им се објаснат важните елементи на овие одредби од материјалното право на Конвенцијата од Будимпешта. Важните елементи од секој член се поединечно обележани во текстот со црвена боја и по секој поединечно потцртан елемент следуваат слајдови со објаснувања за претходниот елемент. Инструкторот може да избере да не ги користи овие детални несуштински слајдови; но важно е секое кривично дело да биде објаснето со доволно детали. | |
| од 116 до 142 | Овие слајдови содржат поединечни студии на случаи. Секоја студија на случај содржи кратки факти што се однесуваат на материјалот што е опфатен во сесијата. Инструкторот прво треба да ги прочита гласно фактите од студијата на случај, а потоа да им даде на учесниците можност да предложат одговори. Инструкторот можеби ќе треба да истапи и да ги води учесниците во врска со можните одговори. Инструкторот треба да се погрижи овој дел од сесијата да биде интерактивен бидејќи тоа ќе му даде можност да оцени дали обуката била ефикасна. | |
| од 143 до 145 | Инструкторот треба да даде рекапитулар на целите на сесијата заедно со учесниците и да им даде можност да постават прашања што се однесуваат на материјалот што е опфатен во овој модул. | |
| **Практични вежби**  За оваа лекција не се предвидени практични вежби. | | |
| **Оценување/Проверка на знаењето**  За оваа сесија не е подготвено никакво формално оценување. Инструкторот се поттикнува да ги провери знаењето и разбирањето со поставување релевантни прашања во текот на целата сесија. Инструкторот, исто така, треба да користи студии на случај за да оцени дали се постигнати целите на оваа сесија. | | |